* **Πανόραμα Κεντρικής Ευρώπης 8 μέρες 13-20/04/23. Οδικώς**

**1η Μέρα | Θεσσαλονίκη – Ζάγκρεμπ**

Αναχώρηση από το γραφείο μας νωρίς το πρωί για τα σύνορα. Κάνοντας τις απαραίτητες στάσεις στην διαδρομή φθάνουμε στην πρωτεύουσα της Κροατίας, το Ζάγκρεμπ. Τακτοποίηση στο ξενοδοχείο μας.

**2η Μέρα | Ζάγκρεμπ – Γκρατς – Βιέννη.**

Πρωινό & σύντομη περιήγηση της πόλης. Θα δούμε τα πάρκα Ribnjak, Zrinjevaν τον καθεδρικό ναό του Ζάγκρεμπ, που είναι το ψηλότερο κτίριο της Κροατίας καθώς και τη μεγάλη πλατεία στο Dolac, που λειτουργεί η Κεντρική Αγορά. Συνεχίζουμε για το Γκρατς, τη δεύτερη σε μέγεθος πόλη της Αυστρίας. Η παλαιά πόλη είναι ένα από τα καλύτερα διατηρητέα κέντρα πόλεων στην κεντρική Ευρώπη και το 1999 προστέθηκε στον κατάλογο παγκόσμιας πολιτιστικής κληρονομιάς της ΟΥΝΕΣΚΟ. Τα σημαντικότερα αξιοθέατα της είναι η Χάουπτπλατς, η τριγωνική πλατεία στην καρδιά της Παλιάς Πόλης, το Νέου αναγεννησιακού ρυθμού Δημαρχείο, ο Καθεδρικός Ναός, το τοπικό Κοινοβούλιο Λάντχάουζ και το Μαυσωλείο του αυτοκράτορα Φερδινάρδου Β΄. Στην συνέχεια θα κατευθυνθούμε στη Βιέννη και θα ταχτοποιηθούμε στο ξενοδοχείο. Το βράδυ χρόνος ελεύθερος για μια πρώτη γνωριμία με την πόλη με τη βοήθεια του αρχηγού μας.

**3η Μέρα | Βιέννη – Πανοραμική Ξενάγηση πόλης -Περιπατητική Ξενάγηση πόλης**

Πρωινό και ξεκινάμε την περιήγηση στην πανέμορφη πρωτεύουσα της Αυστρίας, κατά τη διάρκεια της οποίας θα δούμε τον Πύργο του Δούναβη (ένα από τα σύμβολα της πόλης), το κτίριο του Συλλόγου Φίλων της Μουσικής, όπου λαμβάνει χώρα η διάσημη πρωτοχρονιάτικη συναυλία, την περίφημη λεωφόρο Pινγκ, όπου θα θαυμάσουμε διάσημα έργα αρχιτεκτονικής, όπως το πρώην Υπουργείο Πολέμου, το Μουσείο Εφαρμοσμένων Τεχνών, το Δημοτικό Πάρκο, την περίφημη κρατική Όπερα της Βιέννης, τα δίδυμα Μουσεία, τα χειμερινά ανάκτορα του Χόφμπουργκ (Hofburg), την πύλη του Φραγκίσκου Ιωσήφ, το νεοκλασικό Κοινοβούλιο με την πλούσια διακοσμημένη πρόσοψη και το άγαλμα της θεάς Αθηνάς , το νεογοτθικού ρυθμού Δημαρχείο, το παλατινό Θέατρο, το Πανεπιστήμιο, την διάσημη κεντρική αγορά Νάσμαρκτ, και θα καταλήξουμε στον γοτθικού ρυθμού Καθεδρικό ναό του Αγίου Στεφάνου, στο ιστορικό κέντρο της πόλης κ.ά. Στην συνέχεια ακολουθεί η περιπατητική μας ξενάγηση, η όμορφη βόλτα που θα ξεκινήσει από το Καθεδρικό Ναό του Αγίου Στεφάνου, στο κέντρο της πόλης .Είναι ένα από τα πιο διάσημα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και επώνυμα καταστήματα μόδας για να καταλήξουμε στο ανάκτορο Hofburg είναι ένα από τα σύμβολα του αυτοκρατορικού παρελθόντος της Βιέννης. Ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως αρτ νουβό. Και στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε επίσης Το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» μια μικρή παράσταση, συνοδεία μουσικών διαφορετικών εποχών. Εντυπωσιακή είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραική συνοικία με κυριότερα αξιοθέατα, το Εβραϊκό Μουσείο, το Ναός της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το Central ή να απολαύσετε μια βόλτα με εντυπωσιακές άμαξες με άλογα που σας περιμένουν δίπλα στον Καθεδρικό του Αγίου Στεφάνου. Επιστροφή στο ξενοδοχείο μας.

**4η Μέρα | Βιέννη – Πράγα -Ξενάγηση παλιάς πόλης.**

Πρωινό και ξεκινάμε την διαδρομή μας για την πρωτεύουσα της Τσεχίας. Άφιξη στη παραμυθένια πόλη της Πράγας και ακολούθως ξεκινάμε την ξενάγηση της Παλιάς πόλης, που μεταξύ άλλων θα δούμε την πλατεία της Παλιάς πόλης (Staromestske namesti), το μεσαιωνικό Δημαρχείο με το αστρονομικό ρολόι, το ναό της Παναγίας Τυν, την Εβραϊκή συνοικία, το γοτθικό Πύργο της πυρίτιδας, το Πανεπιστήμιο του Καρόλου, το Θέατρο Νόστιτς, την πλατεία Βενσεσλάβ (Václavské namesti), την Εθνική βιβλιοθήκη, το Μέγαρο φιλαρμονικής και θα τελειώσουμε την ξενάγηση μας περπατώντας στη διάσημη πέτρινη γέφυρα του Καρόλου που είναι στολισμένη με 30 αγάλματα αγίων. Ελεύθερος χρόνος και τακτοποίηση στο ξενοδοχείο μας.

**5η Μέρα | Πράγα -Ξενάγηση Καστρούπολης.**

Πρωινό και ξεκινάμε την ξενάγηση μας στην Καστρούπολη όπου θα δούμε το μοναστήρι Στραχόβ, το παλάτι Τσέρνιν, το Λορέτο, το παλάτι Σβαρτσενβέργκ, την Αρχιεπισκοπή της Πράγας, το Προεδρικό μέγαρο, τον Καθεδρικό ναό του Αγίου Βίτου, το ναό του Αγίου Νικολάου κ.α. Καταλήγουμε στη διάσημη πέτρινη γέφυρα του Καρόλου, την οποία θα περπατήσουμε και θα θαυμάσουμε τα 30 αγάλματα αγίων που είναι στολισμένη. Ελεύθερος χρόνος και στη συνέχεια (προαιρετικά) θα επιβιβαστούμε από την όχθη της «Μικρής πλευράς» σε καραβάκι για απολαύσουμε μια δίωρη κρουαζιέρα στο Μολδάβα όπου θα θαυμάσουμε την μεσαιωνική πόλη και όλα τα ιστορικά κτίρια. Ελεύθερος χρόνος και επιστροφή στο ξενοδοχείο μας.

**6η Μέρα | Πράγα -Μπρατισλάβα ξενάγηση-Βουδαπέστη .**

Πρωινό και ξεκινάμε την διαδρομή μας για την πρωτεύουσα της Σλοβακίας. Άφιξη στην γραφική Μπρατισλάβα και μια βόλτα στα στενά πεζοδρομημένα δρομάκια με τα παστέλ κτήρια του 18ου αι. κάτω από το άγρυπνο «βλέμμα» του κάστρου, θα σας ταξιδέψει πίσω στους μεσαιωνικούς χρόνους. Η περιπλάνηση στην Παλαιά Πόλη θα ξεκινήσει από τις οδούς Michalska Venturska, με τις αμέτρητες καφετέριες και τα εξαιρετικά μπαρόκ κτήρια. Στη συνέχεια και αφού περιπλανηθούμε στα στενά του κέντρου, σειρά έχει η Πύλη του Αγίου Μιχαήλ (Michalska Brana), η μοναδική από τις τέσσερις πύλες της μεσαιωνικής πόλης που διασώζεται έως σήμερα και αποτελεί ορόσημο της Μπρατισλάβας. Κάτω από την πύλη θα δούμε το «Σημείο Μηδέν», απ’ όπου μετριούνται οι χιλιομετρικές αποστάσεις με τις άλλες πρωτεύουσες του κόσμου. Εξαιρετικά είναι τα ιδιόμορφα μπρούτζινα αγάλματα που ξεπετάγονται στις πιο παράξενες τοποθεσίες της πόλης. Συνεχίζουμε για Βουδαπέστη. Άφιξη και τακτοποίηση στο ξενοδοχείο μας. Το βράδυ σας προτείνουμε βραδινή περιήγηση στη Βουδαπέστη με τα φωταγωγημένα κτήρια της και σε συνδυασμό με την (προαιρετική) κρουαζιέρα στο Δούναβη θα έχουμε εκπληκτικές εικόνες και αναμνήσεις . Επιστροφή στο ξενοδοχείο μας.

**7η Μέρα Βουδαπέστη Ξενάγηση πόλης .**

Πρωινό και ξεκινάμε την ξενάγηση μας στην πόλη που χωρίζεται από το Δούναβη, στη Βούδα και την Πέστη. Θα δούμε τη γέφυρα των Λεόντων, το πανέμορφο νησάκι της Mαργαρίτας, τη μεγαλοπρεπή πλατεία των Ηρώων, τα αυτοκρατορικά ανάκτορα, τον Πύργο των Ψαράδων, την Εκκλησία του Mατίας στη Bούδα και την περιοχή των Παλατιών στην Πέστη. Θα τελειώσουμε την ξενάγηση με επίσκεψη στο λόφο του Γκέλερτ, όπου θα θαυμάσουμε το άγαλμα της Nίκης, αφιερωμένο στους ήρωες του B Παγκόσμιού πόλεμου. Ελεύθερος χρόνος και έπειτα επιστροφή στο ξενοδοχείο μας. Το βράδυ σας προτείνουμε βραδινή περιήγηση στη Βουδαπέστη με τα φωταγωγημένα κτήρια της και σε συνδυασμό με την (προαιρετική) κρουαζιέρα στο Δούναβη θα έχουμε εκπληκτικές εικόνες και αναμνήσεις . Επιστροφή στο ξενοδοχείο μας.

**8η Μέρα | Βουδαπέστη – Θεσσαλονίκη.**

Πρωινό και στην συνέχεια αναχώρηση με ενδιάμεση στάση για καφέ και γεύμα, για την Θεσσαλονίκη. Άφιξη στην πόλη μας αργά το βράδυ.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Κεντρικής Ευρώπης 8 μέρες** | | | | **Αναχώρηση: 13/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| HOTELS | 3\*&4\* | Πρωινό | Early booking τιμή:475€ (πρώτες 20 θέσεις) Κανονική τιμή: 495€ | Early booking τιμή: 350€ (πρώτες 20 θέσεις) Κανονική τιμή: 370€ | 255€ |  |
| **Στη τιμή περιλαμβάνονται:** Εφτά (7) διανυκτερεύσεις σε ξενοδοχεία 4 \* & 3\*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Check points &Δημοτικοί φόροι : 15€ Προαιρετικό By night και κρουαζιέρα στον Δούναβη: 20€ ενήλικας & 10€ το παιδί 2-12 ετών. Κρουαζιέρα στον Μολδάβα : 20€ ενήλικας & 10€ το παιδί 2-12 ετών. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|